**JELGAVAS PILSĒTAS PAŠVALDĪBAS 2019.GADA 28.NOVEMBRA**

**SAISTOŠO NOTEIKUMU NR.19-24**

**“GROZĪJUMI JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 “TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai  nodrošinātu vienlīdzīgu pieeju maznodrošinātas ģimenes (personas) statusa noteikšanai sakarā ar pensijas un valsts pabalstu apmēra palielināšanos dažādām iedzīvotāju mērķa grupām.  Jelgavas pilsētas pašvaldībā maznodrošinātas ģimenes (personas) statusa noteikšanai tiek paaugstināts ienākumu līmenis par 28,00 *euro* līdz 29,00 *euro*. |
| 2.Projekta nepieciešamības pamatojums | Noteikumi nepieciešami, lai nodrošinātu iespēju saņemt sociālas palīdzības un pašvaldības pabalstus, kā arī sociālos pakalpojumus esošajam klientu lokam.  Sakarā ar pensijas indeksāciju 2019.gada oktobrī un cenu pieaugumu pirmās nepieciešamības precēm ir nepieciešams paaugstināt ienākumu līmeni maznodrošinātas ģimenes (personas) statusa noteikšanai par 28,00 *euro* līdz 29,00 *euro* tajā skaitā:   * ģimenei ar bērniem par 28,00 *euro*; * ģimenei, kurā nav darbspējīgu personu par 28,00 *euro*; * atsevišķi dzīvojošam pensionāram, personai ar invaliditāti, politiski represētam pensionāram par 29,00 *euro.* |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi Jelgavas pilsētas pašvaldības iestādes “Jelgavas sociālo lietu pārvalde” (turpmāk – JSLP) 2020.gada budžetā. Tiek prognozēts, ka noteikumu realizēšanai papildus naudas līdzekļi nav nepieciešami, jo klientu skaita palielināšana netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A. Rāviņš